**14. mednarodni simpozij Inovacije in novi načini zdravljenja srčnega popuščanja**

**Navodila za pripravo povzetkov**

Primerni so vsi povzetki, ki predstavljajo rezultate raziskav s širšega področja diagnostike in zdravljenja srčnega popuščanja. Povzetek naj bo strukturiran in napisan v angleškem jeziku s sekcijami: Background, Aims, Methods, Results, Conclusions. Povzetek naj bo dolg največ 350 besed (sem ne spadata naslov povzetka in imena ter afiliacije avtorjev). Potrebno je navesti afiliacije vseh avtorjev, korespondenčni avtor naj bo podčrtan. Na koncu povzetka je potrebno navesti kontaktne podatke korespondenčnega avtorja. Dovoljena je uporaba splošno uveljavljenih kratic, ostale pa morajo biti pojasnjene v besedilu. K povzetku avtorji lahko priložijo tabelo ali sliko. Vsaka slika oz. tabela šteje 50 besed. Besedilo in tabele naj bodo v podatkovnem formatu docx, slike pa v formatu JPEG (najnižja ločljivost 600 x 600 pikslov). Literature ni potrebno navajati.

**Oddaja povzetkov**

Končni rok za oddajo povzetkov je **28. 8. 2021 do 22:00 ure**. Prispevke pošljite po elektronski pošti na **brms.slo@gmail.com**.

**Ocenjevanje povzetkov**

Vsi prispevki bodo poslani v anonimno oceno mednarodni komisiji ocenjevalcev. O odločitvi komisije bo korespondenčni avtor obveščen po elektronski pošti najkasneje do 31. 8. 2021.

**Predstavitev prispevkov**

Letošnja novost je predstavitev posterjev v elektronski obliki. Avtorji sprejetih prispevkov bodo prejeli natančna navodila za pripravo in oddajo e posterjev po elektronski pošti. Predstavitev izbranih prispevkov bo potekala v preddverju dvorane Evropa, Grand hotel Bernardin, točen termin bo javljen naknadno.